**A Mohácsi Önkormányzat**

**8/2017.(III.31.)**

**r e n d e l e t e**

**a Mohácsi Többcélú Kistérségi Társulás fenntartásában lévő szociális intézmények**

**személyes gondoskodást nyújtó ellátásairól, azok igénybevételéről, valamint a fizetendő térítési díjakról**

Mohács Város Önkormányzatának Képviselő-testülete Magyarország Alaptörvénye 32. cikk (1) bekezdés a) pontjában biztosított eredeti jogalkotói hatáskörében, a szociális igazgatásról és szociális ellátásokról szóló 1993. évi III. törvény (a továbbiakban: Szt.) 25., 92.§ (1) bekezdés b) pontjára és 115.§-ában foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) 8. pontjában foglalt feladatkörében eljárva, a Mohácsi Többcélú Kistérségi Társulás (a továbbiakban: MTKT) által fenntartott szociális intézmények székhelye szerinti képviselő-testületek hozzájárulásával – a következőket rendeli el:

**I. Fejezet**

**Általános rendelkezések**

**1.§**

A rendelet hatálya kiterjed az

1. MTKT Idősek Klubja Himesháza vonatkozásában Himesháza, Székelyszabar, Szűr, Maráza és Erdősmárok községek
2. MTKT Gondozási Központja Lippó vonatkozásában Lippó, Ivándárda, Sárok és Bezedek községek
3. MTKT Idősek Klubja Majs vonatkozásában Majs, Udvar és Kölked községek
4. MTKT Idősek Klubja Sátorhely vonatkozásában Sátorhely község
5. MTKT Idősek Klubja Véménd vonatkozásában Véménd, Görcsönydoboka, Szebény, Feked, Dunaszekcső és Bár községek

közigazgatási területén életvitelszerűen élő és lakóhellyel vagy tartózkodási hellyel rendelkező személyekre.

**II. Fejezet**

**Közös szabályok**

**2.§**

Az MTKT fenntartásában lévő szociális intézmények által igénybe vehető személyes gondoskodást nyújtó ellátások

1. Étkeztetés – Szt. 62. § szerint
2. Házi segítségnyújtás – Szt. 63. § szerint
3. Nappali ellátás – Szt. 65/F. § szerint

**3.§**

Az MTKT fenntartásában lévő szociális intézmények által nyújtott személyes gondoskodást nyújtó ellátások igénybevételének módja

1. A felsorolt ellátások igénybevételét az egyes intézmények vezetőinél kell kérelmezni az Szt. 93.§ (1) bekezdés szerinti módokon.

(2) Az eljárásra a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendelet (a továbbiakban: SzCsM rendelet) rendelkezéseit kell alkalmazni.

**4.§**

Ellátás biztosítása külön eljárás nélkül

Az SzCsM rendelet 15-16. § rendelkezéseit kell alkalmazni.

**5.§**

Ellátás megszüntetésének esetei, módjai

A Szt. 100-102. § rendelkezéseinek megfelelően kell eljárni.

**6.§**

Térítési díjjal kapcsolatos szabályok

1. A térítési díjak mértékének, a fizetésre kötelezettek körének, a térítési díj csökkentésének, illetve elengedésének esetei és módjai meghatározásakor Szt. V. fejezet III. cím rendelkezéseit és a személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet előírásait kell alkalmazni.
2. Az intézményi térítési díjak összegét az 1. számú melléklet tartalmazza.

**III. fejezet**

**Az egyes intézményekre vonatkozó speciális szabályok**

**7.§**

MTKT Idősek Klubja Himesháza

1. Napi egyszeri meleg étkezésre jogosult, aki:
2. a 60. életévét betöltötte,
3. egészségi állapotára tekintettel, akinek háziorvosa igazolja, hogy egészségi állapota miatt az ellátásra rászorul.
4. Székelyszabar Község Önkormányzata és Maráza Község Önkormányzata az „étkeztetés” szociális ellátásról önállóan gondoskodik.

**8.§**

MTKT Gondozási Központ Lippó

(1) Sárok Község Önkormányzata, Bezedek Község Önkormányzata és Ivándárda Község Önkormányzata az „étkeztetés” szociális ellátásról önállóan gondoskodik.

(2) Lippó Község Önkormányzata a Lippó község közigazgatási területén életvitelszerűen élő és lakóhellyel vagy tartózkodási hellyel rendelkező ellátottak részére 100%-os térítési díj támogatást biztosít a házi segítségnyújtás és a nappali ellátás igénybevételéhez.

(3) Bezedek Község Önkormányzata a Bezedek község közigazgatási területén életvitelszerűen élő és lakóhellyel vagy tartózkodási hellyel rendelkező ellátottak részére 100%-os térítési díj támogatást biztosít a házi segítségnyújtás és a nappali ellátás igénybevételéhez.

(4) Sárok Község Önkormányzata a Sárok község közigazgatási területén életvitelszerűen élő és lakóhellyel vagy tartózkodási hellyel rendelkező ellátottak részére 100%-os térítési díj támogatást biztosít a házi segítségnyújtás és a nappali ellátás igénybevételéhez.

(5) Ivándárda Község Önkormányzata az Ivándárda közigazgatási területén életvitelszerűen élő és lakóhellyel vagy tartózkodási hellyel rendelkező ellátottak részére 100%-os térítési díj támogatást biztosít a házi segítségnyújtás és a nappali ellátás igénybevételéhez.

**9.§**

MTKT Idősek Klubja Majs

(1) Majs Község Önkormányzata a Majs közigazgatási határán belül közigazgatási területén életvitelszerűen élő és lakóhellyel vagy tartózkodási hellyel rendelkező ellátottak részére az alábbi kedvezményeket biztosítja:

a) idősek nappali ellátása tekintetében

b) demens személyek nappali ellátását étkezés nélkül igénybe vevő tekintetében 100%-os térítési díj kedvezmény az ellátottaknak.

(2) Étkeztetés tekintetében szociálisan rászorultnak minősül az igénylő az alábbi esetekben:

a) kora alapján szociálisan rászoruló a 60. életévét betöltött személy;

b) egészségi állapota alapján szociálisan rászoruló

ba) krónikus vagy akut megbetegedésben szenvedő beteg,

bb) mozgásában korlátozott személy, vagy

bc) munkaképességét legalább 67%-ban elvesztett, illetve legalább 50%-os mértékű egészségkárosodást szenvedett személy, vagy akinek az egészségi állapota a rehabilitációs hatóság komplex minősítése alapján nem haladja meg az 50%-os mértéket;

1. fogyatékossága alapján szociálisan rászoruló aki,

ca) fogyatékossági támogatásban részesül,

cb) vakok személyi járadékában részesül,

cc) magasabb összegű családi pótlékban részesül, vagy

cd) utána magasabb összegű családi pótlékot folyósítanak;

1. pszichiátriai betegség, szenvedélybetegsége alapján szociálisan rászoruló lehet, aki fekvőbeteg-gyógyintézeti kezelést nem igényel és szenvedélybetegségét gyógyító rendszeres és igazolható kezelésen vesz részt;
2. hajléktalansága alapján szociálisan rászoruló, aki kizárólag település szintű lakcímmel rendelkezik.

(3) A szociális rászorultság igazolására a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló 36/2007. (XII.22.) SzMM rendelet szabályait kell alkalmazni.

(4) Udvar Község Önkormányzata és Kölked Község Önkormányzata az „étkeztetés” szociális ellátásról önállóan gondoskodik.

(5) Udvar Község Önkormányzata az Udvar község közigazgatási területén életvitelszerűen élő és lakóhellyel vagy tartózkodási hellyel rendelkező ellátottak részére 100 %-os térítési díj támogatást biztosít a házi segítségnyújtás és a nappali ellátás igénybevételéhez.

(6) Kölked Község Önkormányzata a Kölked község közigazgatási területén életvitelszerűen élő és lakóhellyel vagy tartózkodási hellyel rendelkező ellátottak részére 100%-os térítési díj támogatást biztosít a házi segítségnyújtás és a nappali ellátás igénybevételéhez.

**10.§**

MTKT Idősek Klubja Sátorhely

Sátorhely Község Önkormányzata a Sátorhely község közigazgatási területén életvitelszerűen élő és lakóhellyel vagy tartózkodási hellyel rendelkező ellátottak részére 100%-os térítési díj támogatást biztosít a házi segítségnyújtás igénybevételéhez.

**11.§**

MTKT Idősek Klubja Véménd

(1) Véménd község közigazgatási területén életvitelszerűen élő és lakóhellyel vagy tartózkodási hellyel rendelkező személyek közül életkora miatt rászoruló az a személy, aki 65. életévét betöltötte, egészségi állapota miatt rászorulónak kell tekinteni azt a személyt, aki mozgásában korlátozott, krónikus vagy akut megbetegedése, fogyatékossága miatt önmaga ellátására - részben vagy teljesen - gondoskodni nem tud, és a 18. életévét betöltötte.

Indokolt esetben – mozgásképtelenség, betegség – az ebéd házhoz szállításáról az Véménd Község Önkormányzata térítésmentesen gondoskodik.

(2) Görcsönydoboka, Szebény és Feked Község Önkormányzatai az „étkeztetés” szociális ellátásról önállóan gondoskodnak.

(3) Görcsönydoboka Község Önkormányzata a Görcsönydoboka község közigazgatási területén életvitelszerűen élő és lakóhellyel vagy tartózkodási hellyel rendelkező ellátottak részére 100%-os térítési díj támogatást biztosít a házi segítségnyújtás igénybevételéhez.

(4) Szebény és Feked község Önkormányzatai a házi segítségnyújtás szociális ellátásról önállóan gondoskodnak.

**12.§**

Hatályba léptető rendelkezés

Jelen rendelet a kihirdetés napját követő napon lép hatályba.

Mohács, 2017. március 31.

Szekó József Dr. Dókity Erzsébet

polgármester aljegyző

A rendelet Mohács város közigazgatási területén kihirdetésre került.

Mohács, 2017. március 31.

 Dr. Dókity Erzsébet

 aljegyző

 1. számú melléklet

**I. MTKT Idősek Klubja Himesháza**

|  |  |
| --- | --- |
| **Megnevezés** | Intézményi térítési díj |
| Szociális étkeztetés | 550 Ft/adag (Himesháza), 500 Ft/adag (Szűr),1 460 Ft/adag (Erdősmárok) |
| Házi segítségnyújtás  | 0 Ft/óra (Himesháza, Szűr, Maráza, Székelyszabar), 1 320 Ft/óra (Erdősmárok) |
| Nappali ellátás, étkezés nélkül | 0 Ft/nap  |
| Nappali ellátás, intézményi étkezéssel  | 470 Ft/adag  |

**II. MTKT Gondozási Központja Lippó**

|  |  |
| --- | --- |
| **Megnevezés** | Intézményi térítési díj |
| Szociális étkeztetés | 1 020 Ft/nap  |
| Házi segítségnyújtás  | 600 Ft/óra (Lippó), 585 Ft/óra (Ivándárda), 815 Ft/óra (Sárok), 650 Ft/óra (Bezedek) |
| Nappali ellátás | 350 Ft/nap  |

**III. MTKT Idősek Klubja Majs**

|  |  |
| --- | --- |
| **Megnevezés** | Intézményi térítési díj |
| Szociális étkeztetés | 630 Ft/adag |
| Házi segítségnyújtás-személyi gondozás | 410 Ft/óra  |
| Házi segítségnyújtás – szociális segítés | 0 Ft/óra  |
| Idősek nappali ellátása | 325 Ft/nap  |
| Demens személyek nappali ellátása étkezéssel | 495 Ft/nap  |
| Demens személyek nappali ellátása tartózkodással | 115 Ft/nap  |

**IV. MTKT Idősek Klubja Sátorhely**

|  |  |
| --- | --- |
| **Megnevezés** | Intézményi térítési díj |
| Szociális étkeztetés | 605 Ft/adag |
| Házi segítségnyújtás- szociális segítés | 0 Ft |
| Házi segítségnyújtás – személyi gondozás | 0 Ft |

**V. MTKT Idősek Klubja Véménd**

|  |  |
| --- | --- |
| **Megnevezés** | Intézményi térítési díj |
| Szociális étkeztetés | 580 Ft/adag (Véménd) |
| Demens ellátás | 580 Ft/nap |
| Nappali ellátás | 0 Ft (Véménd, Szebény, Feked) |
| Házi segítségnyújtás | 0 Ft  |
| **Dunaszekcsői telephely** |  |
| Szociális étkeztetés (kiszállítással) | 800 Ft/adag (Dunaszekcső), 625 Ft/adag (Bár) |
| Szociális étkeztetés (kiszállítás nélkül) | 600 Ft/adag |
| Házi segítségnyújtás | 0 Ft |
| Nappali ellátás | 0 Ft (Dunaszekcső) |